OpenLLM-France/wikimedia huggingface dataset:
# Imparfinis nemacheir

Imparfinis nemacheir és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 9,9 cm de llargària total.

## Distribució geogràfica

Es troba a Sud-amèrica: conques dels rius Amazones i Orinoco, i del llac Maracaibo.

## Referències

* ↑ ITIS (anglès)
* ↑ Eigenmann C. H. & Norris A. A. 1900. Sobre alguns peixes de S. Paulo, Brazil. Rev. Mus. Paulista v. 4. 349-362.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Peluda del Pacífic occidental

La peluda del Pacífic occidental (Arnoglossus scapha) és un peix teleosti de la família dels bòtids i de l'ordre dels pleuronectiformes.
Pot arribar als 28,1 cm de llargària total.
Es troba a les costes de la Xina i Nova Zelanda.

## Referències

* ↑ The Taxonomicon (anglès)
* 1 2 FishBase (anglès)
# Dries van Agt

Dries van Agt (Geldrop, 2 de febrer de 1931 - Nimega, 5 de febrer de 2024) fou un jurista neerlandès que va ser Primer Ministre dels Països Baixos entre el 1977 i el 1982. Abans havia estat Ministre de Justícia durant sis anys.

## Biografia

Dries van Agt fou el fill del fabricant de tèxtils Frans van Agt i Anna Frencken. El seu besavi Godefridus Frencken va ser burgmestre d'Asten. Van Agt estudiar Dret a la Universitat de Nimega i el 1955 va obtenir el seu diploma cum laude. Va estar casat amb Eugenie Krekelberg i van tenir tres fills: Eugenie, Frans i Caroline; i cinc nets.
Fins al 1957 Van Agt va treballar com a advocat a Eindhoven. Després va tenir una feina al Ministeri d'Agricultura fins al 1962 i al Ministeri de Justícia fins al 1968. Entre el 1971 i el 1977 va ser Ministre de Justícia en els governs Biesheuvel-I i Biesheuvel-II. Els darrers quatre anys va combinar aquesta feina amb la de Vice-primer ministre. Entre el 1977 i el 1982 va ser Primer Ministre en tres governs Van Agt.
Després d'un any com a polític a la Tweede Kamer, va acceptar la funció de Comissari de la Reina per al Brabant del Nord el 1983. Quatre anys després va deixar aquest treball per una funció diplomàtica a la Comunitat Europea que va representar del 1987 als 1989 al Japó i després als Estats Units fins al 1995.
Tot i que no va ser políticament actiu després del 1987, de tant en tant encara oferia les seves idees sobre la política nacional en els mitjans de comunicació. Va ser uns dels primers antics polítics del CDA en rebutjar el 2010 la possibilitat d'un govern de minoria entre el CDA i el VVD amb el suport extern del PVV. El 2009 va assistir personalment a una cerimònia organitzada pel Hash Marihuana & Hemp Museum durant la qual va rebre el sisè Cannabis Culture Award per a la seva contribució a una política de tolerància al consum de haixix i de cànnabis.

## Premis

* Gran Creu de l'Orde d'Orange-Nassau (el 9 de desembre de 1982)
* Medalla del Mèrit per a la Iniciativa i Enginy de la Casa d'Orange (19 de setembre de 1974)
* Medalla del Mèrit de la Província de Brabant del Nord
* Ciutadà Honorari de Geldrop (Països Baixos)
* Ciutadà Honorari de Lilla (França)
* Cannabis Culture Award 2009

## Referències

* ↑ «Oud-premier Dries van Agt (93) overleden» (en neerlandès). NOS, 09-02-2024. [Consulta: 9 febrer 2024].
* ↑ «CDA-prominenten geven verzet niet op» (en neerlandès). NOS.nl, 01-10-2010. [Consulta: 24 febrer 2013].
* ↑ «Van Agt krijgt Cannabis Cultuurprijs» (en neerlandès). Trouw (diari), 12-11-2009.
* ↑ «Cannabis Culture Award». Hash Marihuana & Hemp Museum. [Consulta: novembre 2016].
# Solntse

Solntse (en rus: Солнце) és un poble (un possiólok) de l'óblast de Briansk, a Rússia, segons el cens del 2013 tenia 28 habitants. Pertany al districte de Komàritxi.

## Referències

* ↑ «Izbichnya». GeoNames. Arxivat de l'original el 2022-09-27. [Consulta: 27 setembre 2022].
* ↑ «Схема территориального планирования Комаричского района Брянской области». Федеральная государственная информационная система территориального планирования (ФГИС ТП).
# Grand Cane

Grand Cane és una població dels Estats Units a l'estat de Louisiana. Segons el cens del 2000 tenia 191 habitants.

## Demografia

Segons el cens del 2000, Grand Cane tenia 191 habitants, 87 habitatges, i 54 famílies. La densitat de població era de 73 habitants/km².
Dels 87 habitatges en un 32,2% hi vivien nens de menys de 18 anys, en un 46% hi vivien parelles casades, en un 13,8% dones solteres, i en un 36,8% no eren unitats familiars. En el 32,2% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,82.
Per edats la població es repartia de la següent manera: un 24,1% tenia menys de 18 anys, un 4,7% entre 18 i 24, un 25,7% entre 25 i 44, un 24,6% de 45 a 60 i un 20,9% 65 anys o més.
L'edat mediana era de 43 anys. Per cada 100 dones de 18 o més anys hi havia 83,5 homes.
La renda mediana per habitatge era de 31.429 $ i la renda mediana per família de 36.250 $. Els homes tenien una renda mediana de 29.500 $ mentre que les dones 23.125 $. La renda per capita de la població era de 15.461 $. Entorn del 15,7% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grand Cane». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Grand Cane». American Fact Finder. Oficina del Cens dels Estats Units, 12-01-2010.
# Incisió i drenatge

La incisió i drenatge són procediments quirúrgics per alliberar el pus d'una zona o òrgan, habitualment en forma d'abscés, mitjançant un tall (incisió) a través del qual el pus pugui sortir (drenatge). En alguns casos s'utilitza aquesta tècnica per evacuar hematomes importants.
El més habitual és la incisió i drenatge d'un abscés cutani (de sota la pell), es parla aleshores de procediment quirúrgic menor. Es realitza tractant la zona amb un antisèptic, i després fent una petita incisió (tall) punxant la pell mitjançant un instrument estèril com una agulla afilada o un bisturí punxegut. Els abscessos cutanis no complicats no necessiten antibiòtics després d'un drenatge reeixit.
La bona pràctica mèdica per als abscessos abdominals grans requereix la inserció d'un tub de drenatge, precedit per la inserció d'una via central per si convingués un tractament d'un possible xoc sèptic.

## Referències

* ↑ «The treatment of acute superficial abscesses: a prospective clinical trial». The British Journal of Surgery, vol. 64, 4, 1977, pàg. 264–6. DOI: 10.1002/bjs.1800640410. PMID: 322789.
* ↑ «Treatment of cutaneous abscess: a double-blind clinical study». Annals of Emergency Medicine, vol. 14, 1, 1985, pàg. 15–9. DOI: 10.1016/S0196-0644(85)80727-7. PMID: 3880635.
* ↑ «Management and outcome of children with skin and soft tissue abscesses caused by community-acquired methicillin-resistant Staphylococcus aureus». Pediatr. Infect. Dis. J., vol. 23, 2, 2004, pàg. 123–7. DOI: 10.1097/01.inf.0000109288.06912.21. PMID: 14872177.
# Roberto Santamaría Calavia

Roberto Santamaria Calavia (Pamplona, 12 de març de 1962) és un exfutbolista navarrès, que jugava de porter.

## Trajectòria

La carrera de Roberto pràcticament té un sol equip, el CA Osasuna, on va arribar al 1983 i va romandre dotze anys. Després, del 1995 al 1997 va jugar amb el Màlaga CF fins a la seua retirada.
Va ser el porter titular de l'Osasuna a Primera Divisió des del 1986, substituint a Vicuña, un altre porter mític d'El Sadar, fins al descens de categoria del club navarrès el 1994. Tret del darrer any, en competència amb Unanua, a la resta va ostentar la titularitat, sent el seu moment l'inici de la dècada de 1990: en tres anys, tan sols es va perdre sis partits de lliga.
Té el record d'imbatibilitat de l'Osasuna a Primera Divisió, 488 minuts a la temporada 1992-93.

## Referències

* ↑ «Roberto se queda sin récord pero Osasuna sigue invicto en la segunda vuelta» (en castellà). Diario de Navarra, 01-03-2009. [Consulta: 16 octubre 2022].

## Enllaços externs

* Entrevista del Diario de Navarra
# Simancas (Madrid)

Simancas és un barri de Madrid integrat en el districte de San Blas-Canillejas. Té una superfície de 227,80 hectàrees i una població de 26.646 habitants (2009).
Limita al nord amb Salvador, al sud amb Hellín i Amposta, a l'est amb Canillejas i a l'oest amb Pueblo Nuevo (Ciudad Lineal)
Està delimitat al sud per l'Avinguda de Arcentales, al nord pel carrer d'Alcalá, a l'oest pel carrer Hermanos García Noblejas i a l'est per l'Avinguda de Canillejas a Vicálvaro.
Al barri hi ha una estació de la Línia 7 del metro de Madrid: Estació de Simancas.

## Personatges il·lustres

* Pedro Duque, astronauta.

## Enllaços externs

* Estadística del districte San Blas-Canillejas
* Ortofoto de San Blas-Canillejas i mapes del districte i els seus barris, amb les seccions censals Arxivat 2013-05-12 a Wayback Machine.
* Barrio de Simancas Arxivat 2012-10-14 a Wayback Machine. a la Madripedia
# Pereres (Veciana)

Pereres és un conjunt de Veciana (Anoia) inclòs a l'Inventari del Patrimoni Arquitectònic de Catalunya.

## Descripció

És un conjunt arquitectònic constituït per una església i diversos edificis de residència, de construcció moderna, (aproximadament 1956-1960). Sobresurten la porxada i una alta torre-campanar.

## Història

El mas de Pereres, citat el 1136, fou una donació de la família Segur al monestir de l'Estany. Va ser el 1172 quan Berenguer de Boixadors i la seva muller Dolça confirmaren al monestir i l'Estany la donació del mas de Pereres. Formava part de la baronia de Segur. El 1245 s'ha confirmat que seguia essent del monestir.
A principis del segle XXI és una residencia dels germans de la Salle on hi tingueren un noviciat.

## Referències

* 1 2 3 «Pereres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2018].
# Driftwood (Pennsilvània)

Driftwood és una població dels Estats Units a l'estat de Pennsilvània. Segons el cens del 2000 tenia 103 habitants.

## Demografia

Segons el cens del 2000, Driftwood tenia 103 habitants, 49 habitatges, i 27 famílies. La densitat de població era de 22,2 habitants per quilòmetre quadrat.
Dels 49 habitatges en un 18,4% hi vivien nens de menys de 18 anys, en un 49% hi vivien parelles casades, en un 6,1% dones solteres, i en un 42,9% no eren unitats familiars. En el 36,7% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,82.
Per edats la població es repartia de la següent manera: un 19,4% tenia menys de 18 anys, un 5,8% entre 18 i 24, un 26,2% entre 25 i 44, un 29,1% de 45 a 60 i un 19,4% 65 anys o més.
L'edat mediana era de 44 anys. Per cada 100 dones de 18 o més anys hi havia 88,6 homes.
La renda mediana per habitatge era de 21.458 $ i la renda mediana per família de 44.167 $. Els homes tenien una renda mediana de 32.250 $ mentre que les dones 28.333 $. La renda per capita de la població era de 16.708 $. Cap de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Driftwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Driftwood». American Fact Finder. Oficina del Cens dels Estats Units, 12-01-2010.
# Syven

Syven és un grup musical d'ambient / neofolk / metal de Riihimäki, Finlàndia, format el 2007. El grup va publicar el seu debut Aikaintaite amb Vendlus Records el 2011; el segon àlbum, Corpus Christi, s'espera per a finals de 2012. El grup musical Syven va ésser creat al juliol de 2007, després que el cantant Andy Koski-Semmens es va traslladar a Finlàndia i va decidir col·laborar amb el multiinstrumentista i compositor Aslak Tolonen, prèviament actiu en diversos grups, entre ells Nest. Mentre Tolonen composaba nou material, es va adonar que la seva musica havia esdevingut més fosca i pesada, en comparació amb l'últim treball de Nest, això el va empènyer a crear un altre grup. El 2010, Syven va publicar una demo, que va ser enviada a diverses discogràfiques, i va contribuir una cançó, "How fare the Gods?" a la compilació Whom the Moon a Nightsong Sings. L'any següent, el grup va firmar un contracte amb Vendlus Records i va publicar el seu àlbum debut, Aikaintaite, el 6 de desembre. El 8 de desembre, 2012, la primera actuació en viu de Syven és planejada a Brașov (Romania). La publicació del seu segon àlbum, Corpus Christi, es planeja per la mateixa data.

## Discografia
### Àlbums

* Aikaintaite - 2011
* Corpus Christi - 2012

### Compilacions

* Whom the Moon a Nightsong Sings - 2010

### Demos

* Demo 2010 - 2010

## Referències

* 1 2 «Syven - Rozhvor». Innocent Music Server, 09-05-2012. [Consulta: 16 maig 2012].
* ↑ «Syven Interview». DarkUndergroundMusicZine, 25-01-2012. [Consulta: 15 abril 2012].
* ↑ «Syven Released». Vendlus Records, 06-12-2011. Arxivat de l'original el 13 de novembre 2012. [Consulta: 30 abril 2012].
* ↑ «Kruna Neios». Kogaionon. [Consulta: 30 abril 2012].

## Enllaços externs

* Syven - Lloc web oficial
# Gullbringusýsla

Gullbringusýsla és un dels vint-i-tres comtats d'Islàndia. Es troba al sud-oest de la República d'Islàndia.

## Geografia

La localització exacta d'Gullbringusýsla és latitud: 63.9167; longitud: -22.25. La seva altura mitjana és de 236 msnm. Aquest comtat posseeix una extensió de territori de 1.216 quilòmetres quadrats. La zona horària usada és la mateixa que és emprada en tota Islàndia, l'Atlantic/Reykjavik.

## Demografia

Al comtat de Gullbringusýsla viuen 255.604. Els pobladors es troben distribuïts sobre un territori de 1.216 quilòmetres quadrats. La densitat poblacional del comtat és de 210,20 habitants per quilòmetre quadrat.

## Història

Gullbringusýsla fou un comtat d'Islàndia que abastava Suðurnes, Álftanes i Seltjarnarnes a Elliðiám. Va formar part del parlament de Kjalarnes. Els comtats ja no funcionen oficialment com a unitat administrativa després d'un canvi en la llei el 1989, però sovint se'n continua parlant. Es va esmentar per primera vegada el 1535. El 19 de març de 1754, ella i Kjósarsýsla es van fusionar i es va crear Gullbringuog Kjósarsýsla. El 1903, es van crear dues associacions comarcals sota un comissari de districte a Hafnarfjordur, i el límit entre elles es va traslladar als límits de Gardabaer i Álftaness. El 1974, la població de Keflavik es va convertir en un comissari de Gullbringusýsla, que després va arribar a Hafnarfjörður. Un comissari de districte a Kjósarsýsla era el comissari de la ciutat a Hafnarfjordur.

## Referències

* ↑ «Gullbringusýsla». Tónlistarsafns Íslands - Stofnunar Árna Magnússonar í íslenskum fræðum. [Consulta: 16 setembre 2019].
# Herrera (desambiguació)

«Herrera» té aquests significats:
* Toponímia:
** Espanya:
*** Herrera, localitat de la província de Sevilla (Andalusia, Espanya)
*** La Herrera, municipi de la província d'Albacete
*** Herrera de los Navarros, municipi d'Aragó (província de Saragossa)
*** Herrera de Soria, municipi de la província de Sòria (Castella i Lleó)
*** Herrera de Alcántara, municipi de la província de Càceres (Extremadura)
*** Herrera de Valdecañas, municipi de la província de Palència (Castella i Lleó)
*** Herrera del Duque, municipi de la província de Badajoz (Extremadura)
*** Herrera de Pisuerga, municipi de la província de Palència (Castella i Lleó)
** Panamà: Província d'Herrera, divisió administrativa de Panamà
* Transports: Estació de Puente Genil - Herrera, estació d'alta velocitat de la LAV Còrdova-Màlaga
* Esport: Trofeu Teresa Herrera, torneig futbolístic amistós anual jugat a la Corunya
* Biografies:
** Alba Herrera y Ogazón
** Ángel Herrera Oria (Santander, 1886 - Madrid, 1968), advocat de l'Estat, periodista i sacerdot espanyol
** Carolina Herrera (Caracas, 1939), dissenyadora de moda
** Emilio Herrera Linares (Granada, 1879 - Ginebra, 1967), militar, aviador, científic i polític espanyol
** Francisco Herrera el Vell (Sevilla, c1590 - Madrid, c1656), pintor i gravador espanyol del Segle d'or espanyol
** Francisco de Herrera el Jove, (Sevilla, 1622 - Madrid, 1685), pintor i arquitecte espanyol del Barroc
** Franklin Herrera (Oruro, 1988), futbolista bolivià
** Helenio Herrera Gavilán (Buenos Aires, 1910 - Venècia, 1997), futbolista i entrenador de futbol
** Iñigo Herrera Martínez de Campos (Madrid, 1950), empresari, polític i advocat espanyol
** Joan Herrera i Torres (Barcelona, 1971), jurista i polític català
** Jonathan Herrera Ramos (València, 1990), jugador professional de pilota valenciana
** José Joaquín de Herrera (1792, Veracruz - 1854, ciutat de Mèxic), polític mexicà i president de Mèxic en tres ocasions
** Juan de Herrera (1530 - 1597), arquitecte, matemàtic i geòmetra càntabre
** Juan Vicente Herrera Campo (Burgos, Espanya, 1956), polític espanyol, president de la Junta de Castella i Lleó
** Julio Herrera y Reissig (Montevideo, 1875 - 1910), poeta uruguaià iniciat en el Romanticisme
** Julio Herrera y Obes (Montevideo, 1841 - 1912), polític i president uruguaià entre 1890 i 1894
** Lola Herrera (1935, Valladolid, Castella i Lleó), actriu espanyola
** Pablo Herrera Allepuz (Castelló de la Plana, 1982), jugador de voleibol platja
** Pedro Herrera (Valladolid, 1909 - ?), anarquista espanyol i treballador ferroviari, militant de la CNT i de la FAI
** Sebastià Herrera Zamora (Copenhaguen, 1969), futbolista hispanodanés, que jugava de defensa
# Roberto Rosales

Roberto José Rosales Altuve (nascut el 20 de novembre de 1988) és un futbolista professional veneçolà que juga amb el Sport Recife. És principalment lateral dret, tot i que també pot jugar com a migcampista per la dreta.
La temporada 2018-19 havia jugat pel RCD Espanyol, cedit pel Màlaga CF. El juliol de 2019, després que l'Espanyol descartés la seva incorporació definitiva (tot i que havia fet un bon paper, amb 26 partits oficials amb la samarreta de l'Espanyol i tres gols marcats), i va fitxar pel CD Leganés per dues temporades amb opció a una tercera.

## Referències

* ↑ «Málaga versterkt zich met transfervrije rechtsback van FC Twente». Voetbalprimeur. Voetbalprimeur, 09-07-2014 [Consulta: 9 juliol 2014].
* ↑ «El Leganés fa oficial el fitxatge de Roberto Rosales i la cessió de Marc Navarro». Esport 3, 24-07-2019 [Consulta: 24 juliol 2019].

## Enllaços externs

* Roberto Rosales a National-Football-Teams.com (anglès)
* Voetbal International profile Arxivat 2014-12-30 a Wayback Machine. (neerlandès)
* Fitxa i estadístiques a Fctwente.nl
# Sisebut (bisbe d'Urgell)

Sisebut (? -840), fou bisbe d'Urgell (823-840). El 833 va consagrar l'església del castell de Lillet i el 834 la del monestir d'Alaó. Va fer testament el 839, en el qual feu importants llegats de llibres a la catedral i als monestirs de Codines, Sant Andreu de Tresponts, Santa Maria de Gerri, Sant Serni de Tavèrnoles, Alaó, Santa Grata de Senterada i Taverna. Aquell mateix any a l'Acta de Consagració i Dotació de la Catedral de la Seu d'Urgell, feta per Sisebut en presència del comte Sunifred I d'Urgell, apareix per primer cop una referència a Andorra. Al document s'hi citen les sis parròquies andorranes com a dependents d'aquella diòcesi.
Augmentà amb compres el patrimoni del bisbat, la darrera de les quals el 840.

## Referències

* ↑ Los «síntomas españoles» y la política religiosa de Carlomagno. Arxivat 2010-04-01 a Wayback Machine. Barbero de Aguilar, Abilio. Universitat de Madrid]
* ↑ ABC, 24-03-1974
# Peluda d'escates fines

La peluda d'escates fines (Arnoglossus tenuis) és un peix teleosti de la família dels bòtids i de l'ordre dels pleuronectiformes present des de les costes del sud del Japó i de la mar de la Xina Meridional fins a Queensland (Austràlia) i Nova Caledònia. Pot arribar als 12 cm de llargària total.

## Referències

* ↑ The Taxonomicon (anglès)
* 1 2 FishBase (anglès)
# Stephen Maturin

Stephen Maturin és el co-protagonista de la sèrie de novel·les d'Aubrey-Maturin escrites per Patrick O'Brian ambientades en l'Armada Reial anglesa i en les guerres napoleòniques de finals del segle xviii i principis del xix.
Stephen Maturin és un metge i agent secret d'origen espanyol (català) i irlandès, i ideològicament es defineix com un nacionalista català i irlandès, que lluita contra la tirania francesa encarnada per Napoleó i l'expansionisme castellà-espanyol, per la llibertat de catalans i irlandesos.
Aquest metge i agent secret destaca per la seva intel·ligència i professionalitat -tant en la seva tasca de metge com en la d'agent secret-, domini de llengües (català, anglès, francès, espanyol, irlandès, llatí, portugués, àrab…), i punteria amb pistola. També destaca la seva sang freda, la seva addicció a derivats de l'opi, en què és un gran naturalista, membre de la Royal Society, i en el seu gust per la música, toca el violoncel i la flauta.
Físicament és baix, prim, de pell morena i amb ulls blaus. Pel que fa a l'aspecte amorós el seu gran amor és Diana Villiers amb la que, després de molts anys, aconsegueix casar-se i tenir una filla, Brigit.
# Herranz

Herranz és el nom dels següents personatges:
* Albert Herranz Hammer (Estocolm, Suècia, 1970), escriptor mallorquí en català i en castellà
* Enric Herranz i Masó (Girona, 1957 – Sant Julià de Ramis, 2006), metge i polític català
* Esther Herranz García (Logronyo, 1969), política espanyola del Partit Popular, diputada al Parlament Europeu
* Francisco Herranz, pintor espanyol del segle xvii que visqué a la ciutat de Segòvia
* Juan José Herranz y Gonzalo (Múrcia, 1839 – Madrid, 1912), comte de Reparaz, periodista, dramaturg i censor teatral
* Julián Herranz Casado (Baena, Córdoba, 1930), cardenal espanyol, President emèrit del Consell Pontifici per als Textos Legislatius
# Islamanagar

Islamnagar, també esmentada com Aryanagar, és un nagar panchayat (equivalent a municipalitat) del districte de Badaun, a Uttar Pradesh, Índia. Al cens de 2001 figura amb 26.055 habitants (6.367 el 1901).

## Batalla d'Islamnagar

El maig de 1857, durant el motí dels sipais es va lliurar un combat a la ciutat entre un grup de rebels i les tropes del nawab de Rampur que era lleial als britànics; la victòria fou pel nawab. Després d'això fou administrada com municipalitat per l'Acta XX de 1856.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.